Samsung lancerer Galaxy Tab S11 og Tab S11 Ultra

Sammen med Galaxy S25 FE har Samsung nu også løftet sløret for deres nye premium-tablets: Samsung Galaxy Tab S11 og Tab S11 Ultra.

Mere power og nye AI-funktioner

Begge tablets kører på den nye MediaTek Dimensity 9400+ chip, hvilket betyder masser af power til både gaming, streaming og kreativt arbejde. Tab S11 starter med 8 GB RAM og op til 256 GB lagerplads, mens Ultra-versionen går all in med 16 GB RAM og helt op til 1 TB lager – plus mulighed for at smide et microSD-kort i, hvis du vil have endnu mere plads.

De nye tablets kommer også med nye Galaxy AI-funktioner, der inkluderer Gemini Live, Circle to Search, Writing Assist og Drawing Assist. Samtidig har S Pen fået en overhaling med et nyt hexagonalt greb og en konisk spids for bedre kontrol.

Samsung Galaxy Tab S11

Lysstærk skærm og stort batteri

Galaxy Tab S11 har en 11-tommer Dynamic AMOLED 2X-skærm, mens Ultraen har at gøre med hele 14,6 tommer. Begge skærme byder på 120 Hz, og op til 1.600 nits i max lysstyrke. Ultra får endda en anti-refleks-belægning, så du slipper for irriterende genskær. Designet er ultra-tyndt: Tab S11 er 5,5 mm tynd, mens S11 Ultra er blot 5,1 mm tynd – begge tablets er desuden IP68-certificeret.

Batteriet er på 8.400 mAh i Tab S11 og 11.600 mAh i Ultra, med 45W hurtigopladning.

Pris og tilgængelighed
Galaxy Tab S11 starter fra 7.499 kr. (128 GB / 8 GB RAM), mens Tab S11 Ultra starter fra 10.999 kr. (256 GB / 12 GB RAM). Begge tablets fås også med 5G-forbindelse og kommer i farverne grå eller sølv. De kan købes fra i dag, den 4. september.